cyanic-selkie/wikianc huggingface dataset:
תפילת השלווה
מקור התפילה וגלגוליה
התפילה מאוזכרת ברומן "בית מטבחיים חמש" מאת קורט וונגוט.
פארק הומבולדטהיין
פארק הומבולדטהיין (בגרמנית: Volkspark Humboldthain) שוכן בשכונה גזונדברונן (Gesundbrunnen) ברובע מיטה בברלין. הוא גובל במזרח בברוננשטראסה (Brunnenstraße), בדרום בסמטת גוסטב מאייר (Gustav-Meyer-Allee), במערב בהוסיטנשטראסה (Husitenstraße) ובצפון בהוכשטראסה ובשטטינר באן (Stettiner Bahn) המקביל לו. הפארק הוא אתר מוגן, ומוגדר "אתר זיכרון" (Gartendenkmalpflege).
הפארק לפני מלחמת העולם השנייה
התכנון הראשון של הפארק העירוני החל ב-1865. לאחר השלמת פארק פרידריכסהיין ב-1846, החליטה מועצת העיר ברלין ליצור פארק בצפון העיר. בין גרנצשטראסה (Grenzstrasse), הוכשטראסה (Hochstrasse), ויזנשטראסה (Wisenstrasse) ובאדשטראסה (Badstrasse), היה לברלין 15 הקטאר שניתן היה להרחיב ב-22 הקטארים נוספים. תחילת הבנייה נדחתה מספר פעמים, והעבודות בפארק החלו ב-14 בספטמבר 1869, יום הולדתו המאה של אלכסנדר פון הומבולדט.
בינתיים היה צורך לשנות את התוכניות מכיוון שחלק משטח הפארק המתוכנן היה דרוש לקו הרכבת בצפון מערב. הבנייה החלה עם הנחת אבן היסוד לאנדרטה לזכר אלכסנדר פון הומבולדט. הפארק היה שמיש משנת 1872 והושלם ב-1876. הוא תוכנן על פי תוכניות של תלמידו של פטר יוזף לנה, גוסטב מאייר.
חממות בפארק נבנו בשנים 1885, 1888 ו-1894. בשנים 1888/1889 – 20 שנה לאחר הנחת אבן היסוד – נוספה אנדרטה לכבוד הומבולדט על גבעה. בשנת 1893 נחנכה כנסיית העלייה (הראשונה) בברוננשטראסה (Brunnenstrasse).
הפארק תוכנן כפארק נופי עם דגש על טבע. על מנת להקל על הגישה לפארק, נוספו נקודות מפגש עם שדרות ושבילי טיול, וכן מגרש המשחקים הראשון שהוקם בפארק בברלין. שטחו היה ארבעה דונם, הוא היה מדושא ועגול והוקף ספסלים שמהם ניתן לצפות בילדים. הוא נועד לשימוש בתי ספר ומועדונים. שימוש לציבור עדיין לא היה אופציה. בחורף הוצף המגרש ושימש משטח החלקה על הקרח.
לזכרו של אלכסנדר פון הומבולדט, המעצבים השתדלו לשתול עצים ושיחים מאירופה, אסיה וצפון אמריקה ולסמן אותם בתוויות כדי להסביר למבקרי הפארק. בין היתר הייתה קבוצה של 70 עצים ושיחים מיפן וסין שנשתלה ב-1873, שנהנתה מפריחה לאורך כל השנה. ביניהם היו עצי חוט וספורה (זן של קטניות), שהסתגלו למיקום הקריר. היה גן בוטני עם ויווריום (כמו אקווריום – מבנה גדול לגידול בעלי חיים) חיצוני לזוחלים ודו-חיים שהיה פתוח לציבור בימי רביעי ושישי תמורת דמי כניסה. בפארק נוצרה חומה גאולוגית משנת 1896, שהראתה חתך של סלעי מרכז אירופה. בשנת 1912 הועברה החומה לגן בית הספר בלנקנפלדה, מאז 1950 – הפארק הבוטני בלנקנפלדה-פנקו.
הפארק עוצב מחודש בשנות ה-20 בסגנון הגנים הציבוריים המודרניים דאז. נוספו מתקני שעשועים לילדים, מתקני ספורט וחדרי הלבשה. בתקופה הנאצית, האתר מדרום לסמטת גוסטב מאייר נוסף למפעל AEG.
בניית בונקר, הרס ובנייה מחדש
בשנים 1941/1942 נבנה בפארק מגדל נ"מ (כמו מגדל הנ"מ בטירגארטן) שתוכנן כבונקר ודרומה נבנה מגדל עם מכ"ם להנחיית תותחי הנ"מ. המבנים המונומנטליים נבנו מהר עקב מעורבותם של עובדי כפייה רבים.
במהלך הלחימה במרכז העיר בימיו האחרונים של הקרב על ברלין בסוף אפריל ותחילת מאי 1945, נדחקו שרידי הוורמאכט אל שני המגדלים. ב-2 במאי 1945, כ-1,000 חיילים גרמנים התאספו בפארק בפיקודו של הגנרל אריך ברנפאנגר (Bärenfänger). משם רצו לפרוץ מהעיר לכיוון צפון. ישיבת מפקדים בפיקודו של ברנפנגר הגיעה למסקנה שקרב פריצת דרך הוא חסר סיכוי ולכן ניתנה פקודה להשמיד את כלי הנשק הקלים ולהפוך את התותחים והטנקים לבלתי שמישים. בנפרד ובקבוצות קטנות, רוב החיילים עזבו את הפארק כדי להימנע מתפיסה על ידי הצבא האדום.
מגדל הפיקוח פוצץ לאחר המלחמה וכוסה כמעט לחלוטין בהריסות. בחורף הוא מסלול מזחלות. הצריח הצפוני פוצץ חלקית והתמלא. הוא קיבל את השם "הומבולטהה" (פסגת הומבולט,Humboldthöhe) ומשמש כפלטפורמת צפייה. יש עליו פסל אלומיניום משנת 1967 של האמן ארנולד שץ (מהיישוב סנה, Senne) כאנדרטה לאיחוד גרמניה מחדש, אותו מכנים הברלינאים "פלומפנפיקל" (Plumpenpickel, פצעון מגושם).
במלחמת העולם השנייה ובתקופה שלאחר המלחמה נהרס חלק גדול מהפארק המקורי. הוא עוצב מחדש בין 1948 ל-1951. הוא נבנה מחדש בתמיכת עובדי חירום. שרידי שני הבונקרים היו מלאים בהריסות. מול הצומת של רמלרשטראסה וברוננשטראסה (Brunnenstrasse) יש חלון ארכאולוגי עם סבכה של חלון ושרידי קירות היסוד של כנסיית העלייה לשמיים (Himmelfahrtkirche) שנהרסה במלחמה.
גן ורדים
כנסיית העלייה לשמיים, ששכנה בפארק בעבר, פוצצה לאחר תום מלחמת העולם השנייה ונבנתה מחדש ב-1956 בחלק הדרומי של הפארק. במיקומה המקורי של הכנסייה נמצא גן הוורדים, המעוצב במבנים גיאומטריים עם ערוגות ורדים תחומות בעץ תאשור וספסלים המוגנים על ידי משוכות טקסוס גבוהות. האזור מוגן בגדות של Hainbuchen (סוג של שדר) ורודודנדרון, בסגנון גני הרנסאנס האיטלקי. את הגינה מקיפות משוכות עץ וקיסוס, גזוזות בדגמים גיאומטריים. בגינה יש כ-15,000 ורדים ב-70 זנים. בקצה הפרגולה המקושתת, המכוסה ויסטריה ופרחים, יש מדשאה, אגן חבצלות מים לשעבר, למרגלות ההומבולטהה. דמות נימפת הציד מאת הפסל ולטר שוט נמצאת כאן מאז 1953. מזרקה קטנה עשויה דמויות בונה היא חלק מקישוט גן הוורדים, שמתחבר עם מסורת ההומבולדטהיין הישן ההרוס.
בריכת הקיץ של הומבולדטיין
הבריכה נוצרה ממערב להומבולדטהה במהלך שחזור בשנות ה-50. יש בו בריכה באורך 50 מטר עם מגלשה מפותלת גדולה, בריכת שכשוך גדולה, מתקן צלילה עם קרש צלילה, אזור שיזוף גדול ומסעדה.
שונות
בשנת 1981 נוצר גן מים מתפתל לאורך נחל. הוא נובע ממזרקה על ראש גבעה עם ביתן מוקף באלונים פירמידליים ופינות ישיבה. מסלול המים יוצר בריכות וביוטופים רטובים ומחלחל אל אזור השיזוף.
מאז 1952 ניצבת על השביל הראשי, ליד כנסיית העלייה, אבן זיכרון בגובה שני מטרים לפטרון אלכסנדר פון הומבולדט, עשויה מאבן גיר עם תבליט דיוקן המבוסס על עיצובו של קארל ונקה.
על מדשאת השיזוף ליד הבריכה החיצונית יש מגרש משחקים עם בקתות עץ ליד כנסיית העלייה.
חלקים מהצריח הונגשו על ידי עמותת ברלינר אונטרוולטן. סיורים מודרכים מוצעים בחודשי הקיץ, ועטלפים מסתובבים במקום בחודשי החורף. מגדל הפלאק הוא כיום אתר החורף השלישי בגודלו של עטלפים בברלין, עם כ-250 בעלי חיים, בני שישה מינים.
בפארק יש כרם, דומה לזה שבקרויצברג (Kreuzberg) בברלין, ממנו מייצרים כ-200 בקבוקי יין מדי שנה.
הקיר הצפוני של הבונקר הגדול והקיר של הבונקר הקטן נמצאים ברשות המועדון האלפיני הגרמני (DAV, מדור ברלין) ומשמשים לטיפוס ספורטיבי ברמות קושי עליונות.
בשנת 2013 נפתח מועדון הומבולדטהיין בתחנת הומבולדטהיין S-Bahn, שם מתקיימים אירועי האוס, טכנו ועוד, בשני מפלסים ובשטח פתוח. במועדון יש אטליה וסדנאות.
מהיטבאל
מְהֵיטַבְאֵל בַּת מַטְרֵד בַּת מֵי זָהָב, היא דמות מקראית המופיעה בספר בראשית, אשת הדר [הדד], אחד משמונת מלכי אדום.
מהיטבאל היא בתם של מטרד ומי זהב. ניתן לשער כי הכתוב מציין את שמם בשל חשיבותם. יש שטענו כי בשמה ציין המחבר המקראי שלושה שמות של נשים: מהיטבאל, מטרד ומי זהב. בתרגומים שונים נכתב כי מטרד הוא שמו של אביה שעסק בצורפות. אחרים טענו כי נולדה בחטא ולה שני אבות שהאחד ביולוגי.
פירוש השם מהיטבאל הוא שבח לאל המיטיב. נותן השם מביע את תודתו לאל על הולדת הצאצא. אולברייט טוען כי הדד הגיע לשלטון בנישואים פוליטיים למשפחה זו.
זאב וולף גוטליב
זאב וולף גוטליב (Wolf (Zeev) Gottlieb, 10 במרץ 1910 מאלה פלבוחה, נפת קוזובה, מחוז טרנופול, גליציה המזרחית - 1983 ירושלים, ישראל) היה רב, דיין, מחנך יהודי יליד גליציה, עורך ומהדיר של ספרות תורנית, שפעל באוסטריה, בסקוטלנד והחל מ-1976 בישראל. בשנים 1937–1938 בווינה סייע להעלאת מאות ילדים יהודים לארץ ישראל ולבריטניה. בשנים 1950–1976 שימש כאב"ד של גלאזגו ורב של בית הכנסת האורתודוקסי "קווינס פארק" בעיר הזאת.
באוסטריה
בווינה למד במכון התאולוגי היהודי (הסמינר הרבני) ובמקביל באוניברסיטת וינה - עשה דוקטורט בשפות שמיות. בשנים 1932–1938 פעל בעיר כרב במספר בתי כנסת קטנים ("שטיבלך"), אחד מהם "נווה שלום" ברוטנהופגאסה 22 ברובע 10 של וינה. בשנים 1937–1938 ניהל בית ספר לתלמוד תורה בשם "אחווה ורעות" והיה פעיל תנועת הנוער של הזרם מזרחי הציוני דתי - "השומר הדתי", לימים בני עקיבא. התחתן ברומניה עם ברכה (בטי) רוזן, בתו של הרב אברהם אריה לייב רוזן מפלטיצ'ן, גם הוא יליד גליציה. בשובו עם אשתו הטרייה לווינה, נכח בסיפוחה של אוסטריה על ידי הגרמניה הנאצית - האנשלוס. בית הספר שלו נסגר אולם בשיתוף פעולה עם הנהגת יהודי ווינה - בעיקר עם יוזף לוונהרץ והרב בנימין מורמלשטיין, ועם עליית הנוער, פתח אותו מחדש, באישור הרשויות הנאציות, על מנת להכין מאות ילדים יהודים להגירה לארץ ישראל ולבריטניה (קינדר-טרנספורט). בבית הספר, שכונה "עליית הנוער" וכיתותיו היו באופן חריג מעורבות לבנים ובנות, לימד גוטליב את מקצועות היהדות. הילדים רכשו גם מקצועות נוספים - כולל חקלאות ומלאכות, והשתתפו בטיולים למחנות הכשרה חקלאים באזורים כפריים של אוסטריה. כיהודי גליציאני היה בכוונת הגסטפו, שעצר וחקר אותו, אך לבסוף שוחרר מכיוון שהיה בעל דרכון בריטי. סיום המחזור של ילדים שעמדו לצאת את אוסטריה נחגג בבית הכנסת הפולני של וינה. הטקס היה האחרון שהתקיים בבית כנסת זה לפני הריסתו בליל הבדולח ב-9 בנובמבר 1938. בנובמבר–דצמבר 1938 התחילו ההסעות של 640 התלמידים מחוץ לאוסטריה, רובם לארץ ישראל ואחרים, היותר קטנים, לבריטניה.
רב ואב בית הדין בגלאזגו
גוטליב ואשתו החליטו לנסוע לבריטניה ולהתלוות לילדים הקטנים שלא יכלו לעלות בעליית הנוער. בשנים 1950–1976 שימש גוטליב כאב בית הדין של גלאזגו וכרב בית הכנסת קווינס פארק (Queen's Park Hebrew Congregation) בעיר. הוא שימש קודם לכן מספר שנים כמפקח על החינוך הדתי היהודי בבריטניה. הרב גוטליב שילב אדיקות דתית עם פתיחות אינטלקטואלית אל הידע הכללי. עם זאת בלטו חילוקי דעות וגישות בינו לבין הרב האורתודוקסי של בית הכנסת גארנטהיל הקרוב לאוניברסיטת גלאזגו, הרב אייזק קנת' קוזגרוב שהיה יותר מתון ופשרן בגישתו
חייו הפרטיים
מנישואיו לברכה (בטי) לבית רוזן נולדו לו שתי בנות: שתיהן סופרות ופובליציסטיות: אביבה גוטליב זורנברג (פרשנית מקרא, ילידת 1944) המתגוררת בישראל, ופרימה גוטליב קורל, החיה בניו יורק. הרב גוטליב נפטר בירושלים בשנת 1983 ממחלת לב.
קישורים חיצוניים
"Rabbi Wolf Gottlieb: His courage saved so many" פרופיל דמוגרפי-גנאלוגי של יהדות סקוטלנד באתר "אבותינו" 2016 Journal of Multidisciplinary Research, Vol. 8, No. 1, Spring 2016, 63-83.
ערן פרייס
ערן פרייס (נולד ב-24 במרץ 1947) הוא תסריטאי, מעבד ומחזאי ישראלי, במאי ומפיק סרטי וידאו דוקומנטרי, המתגורר בארצות הברית. פרופסור מן המניין לקולנוע דוקומנטרי באוניברסיטת טמפל, פילדלפיה.
ביוגרפיה
ערן פרייס נולד בעפולה, שעה שהוריו היו חברי קיבוץ עין דור. לאחר מכן, המשפחה התגוררה בבית חרות. פרייס למד בבית-הספר על שם רופין בעמק חפר. היה חבר קיבוץ מגל במשך חמש שנים. סיים את שירותו הצבאי בנח"ל. התחתן עם אנדרייה שהייתה עולה חדשה מארצות הברית. בארץ נולדו להם שלושה בנים.
למד משחק בבית הספר למשחק של סמינר הקיבוצים בתל אביב ולאחר מכן, בימוי וכתיבה בחוג לאמנות התיאטרון באוניברסיטת תל אביב. בשנת 1974 ביים באוניברסיטה את "לתקן את התנ"ך", מאת אוריאל זוהר בהשתתפות נטע פלוצקי ומשה אסם, שחקני תיאטרון החאן.
החל משנת 1979 מחזותיו הועלו בתיאטרונים מרכזיים בארץ.
בשנת 1982 הסרט "אות קין", של אורי ברבש וערן פרייס זכה בפרס כינור דוד.
בשנת 1983 כתב (ביחד עם בני ברבש) את התסריט לסרט מאחורי הסורגים. הסרט היה מועמד ב-1984 לפרס אוסקר לסרט הזר הטוב ביותר.
ויסטיר
ויסטיר או ויסטירניק (ברומנית: vistier או vistiernic; מילולית: אוֹצֵר, גזבר) היה דרגטור בנסיכות מולדובה ובנסיכות ולאכיה.
הוויסטיר היה בויאר הממונה על קבלת המסים וניהול כספי אוצר המדינה. הוויסטיר היה חבר במועצה העליונה של השליט ומתחתיו פעל ויסטיר מדרגה שנייה, שהיה בויאר בדרגה פחותה ומתחתיהם היה ויסטיר מדרגה שלישית, שהיה בויאר מהדרג התחתון ושימש כמפקח כספים במנזר או מנהל.
2019 בספורט
אליפות העולם באתלטיקה
אליפות העולם נערכה בדוחה, קטר מ-28 בספטמבר עד 6 באוקטובר 2019.
אליפות העולם בג'ודו
אליפות העולם בג'ודו 2019 נערכה בטוקיו, יפן מ-25 באוגוסט ועד 1 בספטמבר
אליפות העולם בהוקי קרח
אליפות העולם נערכה בברטיסלאבה ובקושיצה, סלובקיה מ-10 במאי עד 26 במאי 2019.
אליפות העולם בהחלקה אמנותית על הקרח
אליפות העולם נערכה בסאיטאמה, יפן מה-18 במרץ ועד 24 במרץ 2019.
אליפות העולם
אליפות העולם נערכה בשטוטגרט, גרמניה
גביע הפדרציה
טורניר הגמר נערך על מגרש קשה בפרת' שבאוסטרליה ב-9 - 10 בנובמבר 2019.
גביע דייוויס
טורניר הגמר נערך על מגרש קשה במדריד שבספרד ב-18 - 24 בנובמבר 2019.
גביע העולם בכדורגל נשים
גביע העולם השמיני נערך בצרפת, החל מ-7 ביוני והסתיים ב-7 ביולי 2019.
קופה אמריקה
נבחרת ברזיל ניצחה 1-3 את נבחרת פרו בכדורגל בגמר קופה אמריקה 2019 שנערך באצטדיון המרקנה בריו ב-7 ביולי.
אליפות אפריקה בכדורגל
נבחרת אלג'יריה בכדורגל ניצחה 0-1 את נבחרת סנגל בכדורגל בגמר אליפות אפריקה 2019. הטורניר התקיים במצרים.
ליגת האלופות
ליברפול ( אנגליה) ניצחה 0-2 את טוטנהאם הוטספר ( אנגליה) בגמר שנערך באצטדיון ונדה מטרופוליטנו במדריד ב-1 ביוני.
הליגה האירופית
צ'לסי ( אנגליה) ניצחה 1-4 את ארסנל ( אנגליה) בגמר שנערך בהאצטדיון הלאומי של באקו שבאזרבייג'ן.
הסופר קאפ האירופי
ליברפול ניצחה 2-2 (4-5 בפנדלים) את צ'לסי בסופר קאפ האירופי 2019 שנערך באיסטנבול שבטורקיה.
גביע ליברטדורס
פלמנגו, זוכה בתואר לאחר ניצחון על ריבר פלייט.
גביע סודאמריקנה
אנדפנדיינטה די ואלה, זכתה בתואר לאחר ניצחון על אתלטיקו קולון.
רקופה סודאמריקנה
מחזיקת גביע ליברטדורס לשנת 2018, ריבר פלייט, זוכה בתואר לאחר ניצחון על מחזיקת גביע סודאמריקנה באותה שנה, אתלטיקו פרנאאנסה , בתוצאה 3-1 בסיכום המפגש הכפול.
גביע העולם
גביע העולם נערך ברפובליקה העממית של סין מ-31 באוגוסט ועד 15 בספטמבר.
ליגת האלופות בכדורסל
וירטוס בולוניה  זוכה במפעל, לאחר שניצחה בגמר את טנריפה בתוצאה 61:73.
יורוליג
צסק"א מוסקבה  זכתה ביורוליג לאחר ניצחון בגמר על אנאדולו אפס בתוצאה של 83:91. ויל קלייבורן נבחר ל MVP של הפיינל פור.
יורוקאפ
ולנסיה זכתה ביורקאפ לאחר שניצחה בשני משחקים את סדרת הגמר מול  אלבה ברלין. בעקבות הניצחון קיבלה הקבוצה זכות להשתתף בעונת 2019/2020 ביורוליג.
הליגה האדריאטית
הכוכב האדום בלגרד ( מנצחת 2-3 בסדרת הגמר את בודוצ'נוסט פודוגוריצה וזוכה בליגה האדריאטית.
איטליה
רייר ונציה ניצחה באליפות בפעם הרביעית.
ארצות הברית
טורונטו ראפטורס זוכה באליפות אחרי ניצחון 2-4 על גולדן סטייט ווריורס. קוואי לנארד נבחר ל-MVP של סדרת הגמר.
אליפות העולם בשחייה
אליפות העולם נערכה בקוואנגג'ו, קוריאה הדרומית מה-12 ביולי עד 28 ביולי 2019.
אוניברסיאדה
האוניברסיאדה נערכה בנאפולי, איטליה מה-3 ביולי עד 14 ביולי 2019.
המשחקים הפאן-אמריקאיים
המשחקים הפאן-אמריקאיים יערכו בלימה, פרו מה-26 ביולי עד 11 באוגוסט 2019.
חיה לאומית
חיה לאומית או בעל חיים לאומי היא בעל חיים שנבחר לסמל מדינה או עם. לעיתים זהו סמל רשמי - המופיע או לא מופיע על גבי סמל המדינה, ולעיתים סמל לא רשמי. כמו כן, למדינות מסוימות יש חיה לאומית ו/או ציפור לאומית, סוס לאומי, נחש לאומי וכדומה.
ירדן – ראם לבן
החיה הלאומית של ירדן היא הראם הלבן.
סקוטלנד – חד־קרן
החיה הלאומית של סקוטלנד היא חד קרן.
ישראל
כיום, לישראל אין חיה לאומית רשמית, אך דוכיפת מצויה היא הציפור הלאומית; צפע המצוי – הנחש הלאומי; כלב כנעני – הכלב הלאומי; ונבו יריחו – העקרב הלאומי. הצבי הארץ־ישראלי מהווה את אחד מסמליה של ארץ ישראל הנקראת בתנ"ך גם ארץ הצבי.
יחסי טנזניה–צ'ילה
יחסי טנזניה–צ'ילה הם יחסי החוץ בין צ'ילה וטנזניה.
היסטוריה
שתי המדינות כוננו יחסים דיפלומטיים ב-12 ביוני 1971.
אבק קוסמי
אבק קוסמי הוא אבק הקיים בחלל החיצון ולו תפקיד חשוב ביצירת מערכות שמש. גודלם של רוב חלקיקי האבק הקוסמיים הוא בין כמה מולקולות עד ל-0.1 מילימטר (100 מיקרון). דרכי ההיווצרות, הרכב האבק, גודלו ומאפיינים אחרים של חלקיקי אבק קוסמי עשויים להשתנות ממקום אחד למשנהו.
אבק קוסמי וכדור הארץ
ניסויים חדשים שבוצעו על ידי מדעני האיחוד האירופאי הצליחו לראשונה להעריך את כמות האבק הקוסמי שנכנס אל אטמוספירת כדור הארץ. מסתבר שחלקיקי האבק הקוסמי גורמים למגוון רחב של תופעות באטמוספירה של כדור הארץ, ומחקרים נוספים מקווים לחקור את השפעת האבק הקוסמי על החיים בכדור הארץ.
חלקיקי האבק שמקור רובם הוא מכוכבי שביט המקיפים את השמש, חודרים לאטמוספירה של כדור הארץ בתדירות גבוהה, ומתנגשים באטמוספירת כדור הארץ עם מולקולות האוויר במהירות של 40,000 - 260,000 קמ"ש. ההתנגשות בין חלקיקי האבק ומולקולות האוויר יוצרים חיכוך וחום רב, וכתוצאה מחיכוך זה חלקיקים רבים מתאדים.
על פי הערכת החוקרים, בין 3 ל-300 טונות של חלקיקים נכנסים לאטמוספירה של כוכב הלכת שלנו (כדור הארץ) על בסיס יומי. עדיין אין הסבר מספק לכמות האבק הקוסמי הנכנסת לאטמוספירת כדור הארץ, ולהשפעותיו של האבק על האטמוספירה שלנו.
ניסויים שנערכו, בשילוב עם מודל אסטרונומי שחקר את אבולוציית האבק הקוסמי, מוכיחים שכ-40 טונות של אבק נכנסות לאטמוספירה של כוכב הלכת שלנו מדי יום. לדברי המדענים, החדירה של האבק הקוסמי לאטמוספירה שלנו גורמות לשורה של תופעות טבעיות, כגון עננים זוהרים בחושך.
השפעות על האדם
אבק קוסמי נחשב עד לאחרונה כמטרד לאסטרונומים בלבד, היות שהוא פוגע ביכולתם להתבונן בחלל. כשהחלה תצפית אסטרונומית באינפרה אדום, חלקיקי האבק הקוסמי התגלו כרכיבים משמעותיים וחיוניים של תהליכים אסטרופיזיקליים. ניתוח שלהם עשוי לחשוף מידע על תופעות רבות כמו היווצרות מערכת השמש שלנו. לדוגמה, אבק קוסמי יכול לסייע להעברת חומרים לחלל אחרי מוות של כוכב במערכת שמש. זאת ועוד – אבק קוסמי ממלא תפקידים רבים בשלבים המוקדמים של היווצרות כוכבים, וכוכבי לכת במערכת השמש, בהיווצרות הטבעות של שבתאי, בהיווצרותן של טבעות פלנטריות המפוזרות בחלל ובאטמוספירות של כוכבים רבים כגון צדק, שבתאי, אורנוס, נפטון וכוכבי שביט רבים.
התיאטרון וכפילו
התיאטרון וכפילו  (Le Théâtre et son Double) הוא אוסף של מאמרים שנכתבו על ידי המשורר הצרפתי והמחזאי אנטונן ארטו. האוסף פורסם בשנת 1938. בעברית יצא הספר לאור בשנת 1995, בהוצאת בבל ובתרגום אוולין עמר.
המאמרים קוראים תיגר על מוסכמות תיאטרליות נפוצות, ובעיקר על כך שהשפה תופסת מקום מרכזי בדרמה. בספר ארטונן ארטו יוצא כנגד תיאטרון המתקיים כצורה ספרותית מאולצת שאינה רלוונטית. במקום זאת הוא נותן מקום דווקא לחוויה החושית של הצופה בתיאטרון ומעודד את הלהט והדחיפות שבהבעה כיוון שביכולתן לנפץ את שאננות הקהל. רעיונות אלה שאב ארטו מן התיאטרון הבאלינזי ואחרים, בהם ראה מסורת של הבעה חושית שנשתמרה ועדיין תופסת מקום חשוב בחיי הקהילה.
החלקים המפורסמים יותר ב"תיאטרון וכפילו" הם הפרק "הקץ ליצירות מופת", בו ארטו תוקף את מה שהוא ראה כקאנון תיאטרלי וספרותי מיושן, חסר רלוונטיות ואליטיסטי. וכן הפרק תיאטרון האכזריות, מניפסט שהתפרסם לראשונה בשנת 1932. במניפסט טוען ארטו כי "עלינו לשים קץ לתלותו של התיאטרון בטקסט ולגלות מחדש את הרעיון של מעין שפה יחידה במינה, אי-שם בין המחווה למחשבה". המניפסט דן במאגיות, בסכנה בפואטיקה ובמאפיינים אחרים ומהותיים שאבדו לתיאטרון המערבי.
הספר והרעיונות שבו לא איבדו מהרלוונטיות שלהם גם היום, והשפיעו על תפיסת הבימוי של אנשי תיאטרון מפורסמים כגון פיטר ברוק, ריצ'רד שכנר והתיאטרון החי. בישראל, הושפע מרעיונותיו חנוך לוין.
מועצה אזורית גיזו
מועצה אזורית גיזו הייתה מועצה אזורית שהתקיימה באזור פרוזדור ירושלים. הוקמה באפריל 1954 ואוחדה בשנת 1964 אל מועצה אזורית מטה יהודה.
שטח המועצה ביום הקמתה היה 77 אלף דונם. שם המועצה נלקח מ: "גבורי החילים... בני השם הגזוני".
המועצה כללה את הקיבוצים הראל ונחשון ואת המושבים בקוע, טל שחר, תעוז וצלפון.
המועצה התאחדה בשנת 1964 ביחד עם מועצה אזורית אבן העזר, מועצה אזורית הרי יהודה ומועצה אזורית האלה ליצירת מועצה אזורית מטה יהודה.
בראש המועצה עמדו צבי דקל (1954-1956), איציק קול (יצחק קולקר), יוסף יוצ'ניק ויואב תיבון. קול שימש כראש המועצה כנראה עד שנת 1960 - זו השנה שבה הוא עזב את הקיבוץ שבתחומי המועצה.
אלחנן אלחדד
אֶלְחָנָן אֶלְחָדָד (נולד ב-13 באוגוסט 1990, כ"ב באב ה'תש"ן) הוא מלחין ותמלילן חרדי ישראלי.
ביוגרפיה
אלחדד נולד וגדל בירושלים, לניסים ויפה. למד בבחרותו בישיבת "עטרת ישראל".
קריירה מוזיקלית
בספטמבר 2021, במצעדים המוזיקליים החרדים, זכו רבים משיריו בתארים "שיר השנה", ואלחדד עצמו זכה בתואר "מלחין השנה" במצעד של רדיו "קול חי מיוזיק" ורדיו "קול פליי", במקום השני בקטגוריה זו במצעד של "בחדרי חרדים", ובמקום השלישי במצעד של האתר "כיכר השבת".
באוקטובר 2022 זכה אלחדד בתואר "מלחין השנה" בכל מצעדי המוזיקה שנערכו לסיכום שנת ה'תשפ"ב במוזיקה היהודית - ברדיו "קול חי מיוזיק", ברדיו "קול פליי", באתר "בחדרי חרדים" ובאתר "כיכר השבת".
מבקר המוזיקה של האתר כיכר השבת נתנאל לייפר פרסם עליו טור ביקורת חיובי ובו כתב
שיריו
אלחדד כתב והלחין עשרות שירים שהתפרסמו, ובוצעו על ידי זמרים רבים.
מספר סינגלים שכתב זכו להשמעות וצפיות רבות, ולמקומות גבוהים במצעדי המוזיקה השנתיים של אתרי החדשות ותחנות הרדיו החרדים.
חיים אישיים
אלחדד נשוי, אב לארבעה ומתגורר בירושלים. הוא אברך כולל במקביל לעיסוקו כמוזיקאי.
סלינאס גראנדס (צפון-מערב ארגנטינה)
סלינאס גראנדס (בספרדית: Salinas Grandes) הוא מדבר מלח המשתרע על פני כ-212 קמ"ר בפרובינציות סלטה וחוחוי בצפון-מערב ארגנטינה, בגובה של 3,450 מטר מעל פני הים. ממזרח לו קבראדה דה אומוואקה, מדרום רכס צ'אניי (Sierra del Chañi), ומצפון וממערב משתרעים מישורי פונה.
המדבר נוצר לפני 5 עד 10 מיליון שנים, כתוצאה מהתאיידות מי אגם קדום. מרבצי המלח רדודים יחסית, ומגיעים לעומק של כ-30 ס"מ בלבד (לעומת עומק של עשרות מטרים בסאלאר דה אויוני שבבוליביה השכנה).
כביש 52, המחבר בין פורממארקה לבין מעבר חמה שבגבול צ'ילה חוצה את המדבר. מאז 2005 הכביש סלול באספלט, והדבר הקל על הגעת תיירים למקום.
בחולצת פסים
הצלחה מסחרית
השיר נכנס למצעד הסינגלים השבועי של רשת ג' ב-16 במאי 1999, במקום השביעי. "בחולצת פסים" הגיע לשיאו במצעד ב-6 ביוני אותה השנה כשדורג במקום הראשון. הוא ניצב בפסגת המצעד שלושה שבועות רצופים, ושהה בעשרים השירים הפותחים 14 שבועות רצופים. כמו כן, הוא הגיע למקום ה-17 במצעד השירים לשנת ה'תשנ"ט.
יאניק הות
יאניק הות (בגרמנית: Jannik Huth, נולד ב-15 באפריל 1994 בבאד קרויצנאך, גרמניה) הוא כדורגלן גרמני המשחק בפאדרבורן 07 מהבונדסליגה השנייה בעמדת השוער.
קריירת מועדונים
הות שיחק כנער במיינץ 05, והחל משנת 2013 החל להשתייך לקבוצת המילואים של המועדון. באוקטובר 2014 ערך הות את הבכורה שלו בקבוצת המילואים במשחק מול הולשטיין קיל, במסגרת הליגה הגרמנית השלישית. החל משנת 2015 החל הות להשתייך לסגל הקבוצה הבכירה של מיינץ, אך שימש בעיקר כשוער שני, ועד לשנת 2019 ערך שבע הופעות ליגה בלבד בקבוצה הבוגרת, כולן בעונת 2016/17, כשבמקביל, הוא ממשיך לשחק בעיקר בקבוצת המילואים. בינואר 2018 הושאל הות לספרטה רוטרדם מליגת העל ההולנדית, וערך בשורותיה 14 הופעות עד לסוף העונה, אך לא הצליח להושיע אותה מירידה לליגת המשנה. בקיץ 2018 חזר הות למיינץ, ובעונת 2018/19 המשיך לשמש כשוער שני בקבוצה, אך לא ערך הופעות ליגה נוספות.
בקיץ 2019 עבר הות לפאדרבורן 07, העולה החדשה לבונדסליגה, והפך מיד לשוער הראשון בקבוצה.
קריירה בינלאומית
באוגוסט 2015 זומן הות לסגל נבחרת גרמניה בכדורגל עד גיל 21, בתור השוער המחליף של אודיסאס ולחודימוס, וערך בסך הכל שתי הופעות בשורות נבחרת זו. בקיץ 2016 זומן הות לסגל הנבחרת האולימפית לאולימפיאדת ריו דה ז'ניירו (2016), אך לא ערך בה הופעות. עם זאת, הות זכה עם הנבחרת במדליית כסף לאחר הפסד במשחק הגמר לברזיל.
תארים
עם נבחרת גרמניה האולימפית:
Love Story
Love Story (בעברית: סִפּוּר אַהֲבָה) הוא סינגל שהוקלט על ידי הזמרת-יוצרת האמריקאית טיילור סוויפט. השיר יצא לאור ב-12 בספטמבר 2008, בהוצאת חברת התקליטים ביג משין רקורדס. הוא נכלל כסינגל המוביל וכרצועה השלישית באלבום השני שלה, Fearless. את המילים והלחן חיברה סוויפט לבדה, ונייתן צ'פמן הפיק את השיר. "Love Story", שנכתב בהשראת הסיפור "רומיאו ויוליה", פרי עטו של ויליאם שייקספיר, מציג סיפור אהבה הטרוסקסואלי בין הזמרת, שמגלמת את דמותה של יוליה, לבחיר לבה מול התנגדות משפחתה לקשר. אולם בניגוד לסיפור המקורי, בחרה סוויפט לסגור את השיר עם סוף אופטימי, בו היא ובן זוגה מתאחדים.
מבקרי המוזיקה העכשווית הפנו לשיר שבחים, תוך שציינו לטובה את מילותיו, בדומה למקובל במיינסטרים. במרוצת השנים נמכר "Love Story" בלמעלה מ-23.7 מיליון עותקים – שיר הקאנטרי הנמכר ביותר אי פעם, ואחד מהשירים הנמכרים ביותר בכל הזמנים ככלל. לאחר שנמכר בלמעלה מ-8 מיליון עותקים במדינה, הוענק לו תואר פלטינה מתומנת על ידי איגוד תעשיית ההקלטות האמריקאי (RIAA). באוסטרליה נמכר בלמעלה מ-490,000 עותקים בסך הכול. הווידאו קליפ של השיר בוים על ידי טריי פנג'וי, שביימה את מרבית הקליפים של הזמרת באותה העת. מבחינה ויזואלית, שאב הקליפ השראה מתקופות עתיקות שונות דוגמת ימי הביניים, הרנסאנס ותקופת הריג'נסי. את בן זוגה מגלם השחקן והדוגמן ג'סטין גסטון. "Love Story" בוצע על ידי סוויפט במספר רב של הופעות, והוא נכלל ברשימת השירים של כל סיבובי ההופעות שלה. בנוסף, הוא הוקלט עשרות פעמים על ידי אמנים שונים.
ההקלטה החוזרת של השיר, "", יצאה לאור ב-12 בפברואר 2021. מבקרי המוזיקה הפנו כלפיה ביקורות חיוביות, וציינו לשבח את קולה של סוויפט. ההקלטה החוזרת כבשה את פסגת מצעד השירים הדיגיטליים ומצעד שירי הקאנטרי – השיר השמיני של הזמרת הניצב במקום הראשון במצעד זה. בעקבות כך, הפכה סוויפט לאמן השני בהיסטוריה, אחרי דולי פרטון, שהצליח לכבוש את מצעד שירי הקאנטרי עם אותו השיר, בשתי גרסאות שונות.
הלחנה וכתיבה
"Love Story" הוא שיר קאנטרי פופ שאורכו 3 דקות ו-54 שניות. הוא נכתב בסולם רה מז'ור, והוא בעל קצב מהיר של 120.פעימות בדקה. מנעדה של סוויפט נע בין התו לה באוקטבה השלישית לסי באוקטבה הרביעית, בטווח סופרני. השיר עוקב אחרי המהלך ההרמוני D (add)9–Asus4–Bm–G69. המלודיה שלו נחשבת לפשוטה, ללא צלילים מהונדסים אלקטרונית, והיא מסתיימת במודולציה בסולם מי מז'ור. בנוסף לגרסה המקורית של השיר, הופצו גרסאות רמיקס שונות שלו, בהן הצלילים והאוקטבות שונו. מילות השיר כתובות בגוף ראשון; סוויפט הדוברת, מגלמת את יוליה. השיר נפתח בהעלאת זיכרונות מסיפור האהבה בין הדוברת לרומיאו ("I close my eyes and the flashback starts" – אני סוגרת את עיניי, וההבזקים לעבר מתחילים). לאחר הבית השלישי, בו אוסר אביה של סוויפט על רומיאו להתראות עמה ("And my daddy said, "Stay away from Juliet" – ואבי אמר, "התרחק מיוליה"), מתחיל פזמון השיר. כאן, בניגוד לבתים הקודמים, משנה הדוברת את נקודת מבטה, ומבטאת את כמיהתה לאיחוד ("Romeo, take me somewhere we can be alone" – רומיאו, קח אותי למקום שבו נוכל להיות לבד, "You'll be the prince and I'll be the princess" – אתה תהיה הנסיך, ואני הנסיכה). עד הפזמון הבא מספרת סוויפט כמה דרכים בה הסתירה את בן זוגה, ובעדן עוזב רומיאו את העיירה. סוויפט נשארה לבדה, ובמוחה עולות תהיות לגבי חזרתו העתידית. אולם בסוף השיר הם מתאחדים בשטח פתוח על רקע שקיעת החמה.
הקלטה
השיר הוקלט במרץ 2008 באולפני בלאקבירד בנאשוויל, טנסי, לצד המפיק המוזיקלי ניית'ן צ'פמן ואנשי צוות נוספים. סוויפט כשלה למצוא מיקרופון המתאים לקולה הגבוה, לכן השאילה אחד דמוי צינור מסוג אוונטון CV-12, של חברת אוונט אלקטרוניקס, מריי קנדי, זמר ומפיק. השיר יצא לאור כסינגל ב-12 בספטמבר 2008, בהוצאת ביג משין רקורדס. השיר הוקלט עם קולות רקע (שחלקם בוצעו על ידי צ'פמן) ותוכנת בפרו-טולס. בהופעות חיות שרה סוויפט אותו בליווי להקה שניגנה בגיטרות אקוסטיות, גיטרות בס ותופים. על שאר כלי הנגינה היה צ'פמן אחראי. לטענתו, בגרסה הראשונית נעשה שימוש בתשע גיטרות אקוסטיות. ההנדסה הקולית נעשתה על ידי צ'אד קרלסון בסטודיו D של אולפני בלאקבירד, תוך שנעשה שימוש במיקרופון של סוויפט, ובמכשירי Tube-Tech CL-1B ו-. ג'סטין ניבק ביצע את המיקסינג באמצעות שימוש בקונסולת Solid State Logic 9080 K ובקונסולת. באולפני E נעשו עבודות מיקסינג נוספות על ידי צ'פמן. המאסטרינג בוצע על ידי האנק ויליאמס באולפני MasterMix בנאשוויל, טנסי. לאחר שצ'פמן הפיק את גרסת הקאנטרי של "Love Story", הוא שילב בו מוזיקת פופ. לשם כך, העביר אותו למחשב נייד מסוג Mac OS והשתמש בתוכנה Logic Pro. הוא ביצע שינויים במיקסינג ויצר אלמנטים חדשים עם המחשב הנייד. לתכלית זאת, הוא השתיק את כל כלי הקאנטרי והחליף אותם בכלי נגינה הקשורים למוזיקת פופ. הוא החליף את הבנג'ו בגיטרה חשמלית וכינור. הפתיחה של השיר למעשה, היא לולאת לוגיקה שנוצרה במחולל ביטים מדגם אולטרה-ביט. השילוב של הגיטרות החשמליות בשיר נעשה במכשיר Amplitube Stomp I/O.
וידאו קליפ
את הווידאו קליפ של השיר ביימה טריי פנג'וי, שעבדה עם סוויפט בשיריה הקודמים "Teardrops on My Guitar" ו-"Tim McGraw", מהאלבום Taylor Swift. ימי הביניים, תקופת הרנסאנס ועידן הריג'נסי היוו קווי השראה לפנג'וי בעיצוב תפאורות הקליפ. בריאיון לעיתונות הסבירה סוויפט כי בעת כתיבת השיר הצליחה לראות בדמיונה את עיצוב מרפסת הארמון בו היא משקיפה אל האופק. לאחר מכן צפתה בכמה סרטים מוכרים, ותרה שחקנים לקליפ. לבסוף, בהצעת חברה הטוב, בחרה בג'סטין גסטון לשחק את דמותו של רומיאו. בד בבד השתתף גסטון בתוכנית "נאשוויל סטאר" ולכן לא היה יכול להשתתף בקליפ, אך בעקבות הדחתו, נענה להצעה.
לאחר מכן החלו צילומי הקליפ. תחילה נבחר לעשות שימוש בטירה כחלק ממצבת התפאורות. צוות העיצוב בחן מבנים רבים בצורת ארמונות בארצות הברית, אך לא עלה בידו למצוא את המבנה המתאים. הם הציעו לצלם את הקליפ באירופה, שם שפע בתי מידות עתיקים, אולם נודע להם כי נמצאה טירה מתאימה בטנסי, בשם "טירת גווין", שנשארה מעונת פסטיבל הרנסאנס האחרון. תלבושות השחקנים עוצבו על ידי ז'אקארד פבקריס, למעט השמלה ששימשה לסצנת המרפסת שעוצבה על ידי סנדי ספייקה, על פי רעיונות שהביאה לה סוויפט. ספייקה תכננה את השמלה חודשיים בטרם מועד הצילומים, ואף תפרה כמה דגמים למידת הצורך. הוא צולם במשך יומיים באוגוסט באותה השנה. ביום הראשון הוסרטו סצנות המרפסת והשדה הפתוח, הפותחות וסוגרות את הקליפ בהתאמה. בעת הצילומים הציעה פנג'וי להסריט סצנת נשיקה רומנטית בין סוויפט וגסטון. אולם לבסוף דחתה סוויפט את ההצעה. ביום השני צולמו הסצנות באוניברסיטה ובאולם האירועים. את הכוראוגרפיה לקליפ למדה סוויפט בסט הצילומים עצמו. לקליפ נשכרו כ-20 רקדנים.
הקליפ נפתח בסצנת האוניברסיטה, בו נראית סוויפט מסתובבת בקמפוס, כשהיא מבחינה בגסטון יושב מתחת לעץ וקורא ספר. השניים יוצרים קשר עין ולאחר מכן הקליפ עובר לסצנות ימי הביניים, בהן נראית סוויפט עומדת בטירה מהמאה ה-18, כשהיא לובשת מחוך ושמלה, ושרה במרפסת. אחר כך נכנס גסטון למסיבה ורואה אותה משוחחת עם חברותיה. הוא מזמין אותה לרקוד, לצד הנוכחים באירוע. תוך כדי, לוחש הוא באוזניה של הזמרת דבר מה. בעדן מתחלפת הסצנה, וסוויפט מהלכת בחוץ, תוך שהיא מאירה את דרכה בעזרת עששית. בהמשך מתגלה שהיא הלכה להיפגש עם גסטון. בסמוך לכך, הקליפ חוזר לסצנת הטירה, שם סוויפט מבחינה בגסטון רץ לעברה, עד שהם אוחזים זה בזה. בסצנה הבאה, עלילת הקליפ מתקדמת בקמפוס, שם מתקרב הזוג אחד לשני ובכך הוא מסתיים. ב-16 ביוני 2009 הועלה ליוטיוב ונכון לספטמבר 2021, הוא צבר למעלה מ-605 מיליון צפיות – קליפ הקאנטרי הנצפה ביותר בכל הזמנים אחרי "You Belong with Me".
קבלה וביקורת
הקליפ הוקרן בבכורה עולמית ב-12 בספטמבר 2008 ב-CMT. מנדי בירלי מאנטרטיינמנט ויקלי ציינה לרעה את עלויותיו הגבוהות, הווידאו קליפים הקודמים של הזמרת היו צנועים ופשטניים הרבה יותר. עם זאת, שיבחה את יכולותיה בתחום המשחק, ואף השוותה אותו למשחק של השחקנית קירה נייטלי. הוא הועמד לפרס האקדמיה למוזיקת קאנטרי בקטגוריית "קליפ השנה", וזכה באותה הקטגוריה בטקס פרסי המוזיקה של CMT, ובפרס "הקליפ הנשי הטוב ביותר". את פרס "קליפ השנה" קיבל גם מטעם פרסי איגוד מוזיקת הקאנטרי, ובנוסף זכה בפרס "הקליפ הנשי הטוב ביותר" בטקס פרסי המוזיקה של Myx לשנת 2010.
ביקורת
עם צאתו זכה "Love Story" לשבחים מפיהם של מבקרי המוזיקה העכשווית. קייט קיפר ממגזין המוזיקה Paste שיבחה את מילות השיר, ואף ציינה כי "Love Story" הוא השיר הטוב ביותר של סוויפט. שון דולי מאתר About.com ציין אף הוא לטובה את מילותיו והפקתו, וטען כי "Love Story" יביא את הזמרת לגדולות. בהמשך כתב שזוהי הרצועה הטובה ביותר מהאלבום Fearless. ג'ונתן קיף מ-Slant Magazine אהד את הרעיון הספרותי עליו מבוסס השיר. אולם טען כי הוא אינו מבטא את סוויפט בצורה הטובה ביותר, אף שניכרת השקעתה בתהליך הכתיבה. ג'יימס ריד מ טען שסוויפט מוערכת יותר ככותבת מאשר כזמרת.
פרייזר מקאלפיין מ-BBC הבריטי ציין את סגנון הפופ של השיר לטובה, והוסיף כי תוכנו הרגשני מעודד את שמיעתו החוזרת באופן נשני. עם זאת, טען שביצועה הקולי של הזמרת היה מגושם, אך סיפק את קהל היעד הצעיר. דברה אוונס פרייס מבילבורד הפנתה כלפי "Love Story" ביקורת חיובית וכינתה את הקליפ המלווה אותו כ"קסום"; לטענתה, סוויפט התבגרה וצברה ניסיון כתיבה נוסף, שמשרת את יצירותיה המוזיקליות. אלכס מקפרסון מהעיתון הבריטי הגרדיאן לא חיבב את טון העליזות והאושר שנשמע בקולה של המבצעת. בתחנת הרדיו Taste of Country דורג במקום ה-17 ברשימת "100 שירי הקאנטרי הטובים ביותר בכל הזמנים".
פרסים ומועמדויות
בטקס פרסי בחירת הקהל ה-35 הועמד "Love Story" בקטגוריית "שיר הקאנטרי הטוב ביותר", אך הפסיד ל-"Last Name" של קארי אנדרווד. בנוסף לכך, הועמד לפרס "השיר המועדף" בטקס פרסי ניקלודיאון של אוסטרליה, ובטקס פרסי בחירת הנוער 2009 היה מועמד לפרס נוסף בקטגוריית "שיר האהבה הטוב ביותר". בטקס פרסי BMI לשנת 2009 זכה בקטגוריית "שיר הקאנטרי הטוב ביותר".
אמריקה הצפונית
במצעד שירי הרדיו הגיע "Love Story" למקום השני עם 106 מיליון מאזינים באותו השבוע, ואחר כך עלה למקום הראשון. גם במצעד שירי הקאנטרי הגיע "Love Story" למקום הראשון. הוא שהה במקום הראשון במשך שבועיים רצופים. במצעד שירי הפופ האמריקני הגיע למקום הראשון – שיר הקאנטרי הראשון שמגיע לפסגת המצעד מאז "You're Still the One" משל שאניה טוויין בשנת 1998. בנוסף, הגיע גם למקום הראשון במצעד השירים העכשוויים למבוגרים ולמקום השלישי במצעד שירי הפופ העכשוויים למבוגרים.
אף על פי ש-"Love Story" לא אופיין בסממנים ספרדיים, הוא הגיע למקום ה-35 במצעד שירי הפופ הלטיניים. בקנדה זכה השיר להצלחה רבה כאשר הגיע למקום הרביעי בקנדה הוט 100 – השיר הראשון של סוויפט שהגיע לעשירייה הפותחת במצעד הקנדי. בסך הכול שהה בעשירייה הפותחת במשך 10 שבועות רצופים ו-52 שבועות בכללי במצעד. במצעד סוף השנה של קנדה דורג במקום השמיני. מכירותיו מוערכות בכ-160 אלף עותקים במדינה. על נתונים אלו העניק איגוד תעשיית ההקלטות הקנדי לשיר תואר פלטינה כפולה.
אוקיאניה ואירופה
נכון לינואר 2021 "Love Story", עם נתוני מכירות של כ-23.7 עותקים ברחבי העולם, נמנה בין השירים הנמכרים ביותר בכל הזמנים.
הופעות חיות
בשלהי 2008 החלה סוויפט לבצע את "Love Story" בשידור חי בתוכניות הטלוויזיה הפופולריות דוגמת "בוקר טוב אמריקה", "המופע של אלן דג'נרס" וסאטרדיי נייט לייב". ובטקסי פרסי מוזיקה כמו פרסי איגוד מוזיקת הקאנטרי לשנת 2008. ב-16 ביוני 2009 הוציאה הזמרת לאור אלבום וידאו בשם Taylor Swift and Def Leppard, הכולל ביצוע של "Love Story" עם להקת הרוק הבריטית דף לפרד.  iHeartMedia,
סוויפט ביצעה את השיא בכל ההופעות שלה ב-"Fearless Tour", שנערך מאפריל 2009 עד יוני 2010. בתחילת המופע מספר רקדנים צעדו בבמה, לצלילי הקאנון של פכלבל משל יוהאן פכלבל, לבושים בבגדים שעוצבו בהשראת התקופה הוויקטוריאנית. אחר כך, עלתה סוויפט לבמה כשהיא לבושה בשמלה מעוטרת זהב, כיאה לסגנון העתיק של השיר. לקראת הסוף היא מסתתרת מאחורי הרדנים שמחליפים את שמלתה לשמלת כלה לבנה. ג'ון פארלס מניו יורק טיימס אמר שסוויפט שידרה לקהל אופטימיות רבה בהופעה שהתקיימה ב-27 באוגוסט 2009, במדיסון סקוור גארדן, ניו יורק. ג'יין סטיבנסון מ-Toronto Sun סקרה את ההופעה שהתקיימה ב-22 במאי 2010, במרכז אייר קנדה בטורונטו, קנדה וטענה שהיא הייתה ילדותית ולא מקצועית. "Love Story" היה לשיר האחרון שבוצע בהופעות שנכללו במסגרת "Speak Now World Tour"; באותן ההופעות, לבשה סוויפט שמלה קיצית לבנה. ב-24 בינואר 2013 הוציאה לאור גרסה אקוסטית לשיר. בשנת 2014 ביצעה גרסת ארנה רוק חדשה של "Love Story" במהלך פסטיבל המוזיקה של iHeartRadio. גרסה זו בוצעה במהלך סיבוב ההופעות הרביעי שלה, "The 1989 World Tour", בשנת 2015.
החל ממאי 2018, ביצעה את השיר כחלק מרשימת השירים של סיבוב ההופעות החמישי שלה, "Reputation Stadium Tour". הוא בוצע ביחד עם "You Belong with Me" ו-"Style". ב-23 באפריל 2019 פרסמה סוויפט גרסת פסנתר לשיר במרכז לינקולן לאמנויות הבימה, במהלך חגיגת טיים 100, שם הוענק לה תואר כבוד. ב-24 בנובמבר הופיעה הזמרת בטקס פרסי המוזיקה האמריקאית 2019, שהתקיים בלוס אנג'לס, וביצעה את השיר.
גרסאות כיסוי ושימוש במדיה
במהלך טקס פרסי המוזיקה של CMT לשנת 2009, חברה סוויפט לראפר טי-פיין, ויחד הם ביצעו פרודיה על השיר בשם "Thug Story". להקת הפופ פאנק האמריקאית פוראבר דה סיקסט קידס ביצעה גרסת כיסוי לשיר באותה השנה בה הוא יצא, וכללה אותה במהדורת הדלוקס של האלבום Underdog Alma Mater. זוכה העונה השישית של תוכנית הטלוויזיה "אקס פקטור בריטניה", ג'ו מקלדרי, ביצע גאת "Love Story" במהלך "". בנוסף, השיר הופיע בקדימון של הסרט "מכתבים לג'ולייט", ובפרק הראשון של סדרת הטלוויזיה "חשיפה לדרום". בהמשך הוקלט מחדש על ידי סקיי טלס אול וכריס מושנלס. בשנת 2020 נעשה עבור השיר רמיקס מאת התקליטן דיסקו ליינס שהפך לפופולרי בטיקטוק. הרמיקס זכה להצלחה נאה בפולין. בדצמבר 2020 נוגן קטע מההקלטה החוזרת של סוויפט ל-"Love Strory", בפרסומת של Match.com, שבוימה על ידי ראיין ריינולדס.
בשנת 2020 פרסם התקליטן דיסקו ליינס רמיקס לא רשמי של "Love Story" בטיקטוק. הרמיקס הופץ מאוחר יותר לשירותי הסטרימינג, תוך שקולותיה של סוויפט הוחלפו באלו של הזמרת קאסידי. הוא הופץ בפולין.
(בעברית: סִיפּוּר אַהֲבָה (גרסתה של טיילור)) היא ההקלטה החוזרת של "Love Story", של הזמרת-יוצרת האמריקאית טיילור סוויפט. את גרסה זו הוציאה לאור חברת התקליטים ריפבליק רקורדס, ב-12 בפברואר 2021. היא נכללה ב-, ההוצאה החוזרת של אלבומה משנת 2008. קליפ המילים הרשמי של "" הועלה לערוץ היוטיוב הרשמי של סוויפט בסמוך לכך.
עם יציאתה, הופנו אליה שבחים ממבקרי המוזיקה העכשווית, ששמו דגש על שינוי הקול של הזמרת במרוצת השנים ועל המכשור והמיקס המשופרים. היא הגיע לעשירייה הפותחת בקנדה, אירלנד והולנד, ולראש מצעד שירי הקאנטרי בארצות הברית – שירה השמיני במצעד שהצליח לעשות זאת.
גרסה זו של השיר נכללה ברשימת השירים של משחק הריקוד, Just Dance 2022.
רקע והוצאה
באוגוסט 2019 חשפה סוויפט שהיא תקליט מחדש את כל ששת אלבומי האולפן הראשונים שלה, לאחר שהמאסטרס עליהם עברו לאיש העסקים סקוטר בראון כשרכש את חברת התקליטים ביג משין רקורדס. "Love Story" היה לשיר הראשון שהקליטה במסגרת הפרויקט ובסוף 2020 היא חשפה קטע ממנו בפרסומת שבוימה על ידי ראיין ריינולדס עבור אתר ההיכרויות, Match.com. ב-11 בפברואר 2021 חשפה בתוכנית "בוקר טוב אמריקה" וברשתות החברתיות שהיא מקליטה מחדש את אלבומה השני, Fearless, בשם החדש . היא העריכה כי ההקלטה החוזרת תצא לאור ב-9 באפריל אותה השנה, וציינה כי "" יהיה הסינגל המוביל. יום למחרת העלתה סוויפט לערוץ היוטיוב הרשמי שלה את קליפ המילים של "". קליפ המילים מציג בתוכו תמונות שונות של סוויפט עם מעריציה לאורך השנים.
הרכב
גרסה זו אינה שונה בתכליתה מהגרסה המקורית וכוללת את אותה ההפקה. רבים מאותם האנשים שעבדו על השיר בשנת יציאתו, עבדו עליו גם הפעם. עם זאת, קולה של סוויפט השתנה והפך לעמוק יותר, שנוטה להתרחק משורשי הקאנטרי שלה. ההקלטה החוזרת הוקלטה בטון גבוה יותר וכלי הנגינה בה נוגנו בניגודיות מהמקור, על מנת להבליט את צלילי הכינור והבנג'ו. בנוסף, מפיקי הגרסה שמו דגש על כלי הבס והתופים, ופחות על הגיטרות החשמליות וההרמוניות, שהיו נמוכות יותר.
ביקורת
סיימון ווזיק-לוינסון מרולינג סטון שיבח את השיר וטען כי מדובר בגרסה מחודשת ומבריקה לקלאסיקה מהעשור הראשון של המאה ה-21. בנוסף, ציין לטובה את הרגש בקולה של סוויפט ואת טכניקות הקול החדישות, שתוכנתו בהפקה אינסטרומנטלית. ורינדה יגוטה מפיצ'פורק כתבה גם היא ביקורת חיובית על השיר, תוך האדרת מחויבותה להקליט מחדש את אלבומיה לאחר מחלוקת המאסטרס. בניגוד לשאר הביקורות, מייקל ווד מלוס אנג'לס טיימס סבר כי "Love Story" נותר אותו השיר הסתמי גם לאחר הקלטתו החוזרת. לדבריו, הוא התאכזב משתי הגרסאות הזהות, וציפה למשהו חדשני יותר.
האנה מלריאה, מ-NME סברה כי סוויפט מצליחה לשמר את ההצלחה המסחרית של השיר בהקלטה "נפלאה". היא הוסיפה שסוויפט השתמשה בקולה החזק כדי לתעל את "האני הצעירה" שלה בגרסת 2021, ואילו לגרסת 2008 הייתה נימה "רצינית" יותר. שירלי לי מאטלנטיק החמיאה לקולה, וכתבה שכיום הוא "הרבה יותר עשיר", עם טון מבוקר ומדויק.
ריצ'רד ס. מבילבורד התרשם מהמיקסינג של השיר. הוא כתב שהמיקס בגרסה המקורית היה רועש ושטחי, ואילו בגרסה החדשה הוא התמתן והתאזן. בהשוואה נוספת שערך ציין כי כלי הנגינה בגרסה המקורית השתלבו ביחד לצליל אחד עיקרי", ואילו הגרסה החדשה התהדרה באווירה נעימה, עם דגש על צלילים שונים מכלי נגינה שונים. מארק סבאג' מ-BBC כתב ששיבח את האיכות של הגרסה החדשה, המאפשרת למאזינים לאסוף פרטים אינסטרומנטליים שאבדו בגרסת 2008, אך הוסיף כי הדמיון בין הגרסאות הוא בעוכרה של הזמרת.
הצלחה מסחרית
בארצות הברית, גרסה זו נמכרה בלמעלה מעשרת אלפים עותקים דיגיטליים וצברה 5.8 מיליון השמעות בשירותי הסטרימינג ביום הראשון ליציאתה. אף על פי שגרסה זו לא נשלחה לרדיו באופן רשמי, היא צברה 144 השמעות ב-89 תחנות רדיו שונות ביום הראשון ליציאתה, כאשר 777,000 אנשים האזינו לה. בהמשך, דווח שכמות ההשמעות של הגרסה ברדיו עלתה ל-233.
עם 25,000 עותקים ו-13.7 מיליון השמעות, "" הופיע לראשונה במקום הראשון במצעד שירי הקאנטרי; זה הפך לשירה הראשון של סוויפט שכבש את פסגת המצעד מאז "We Are Never Ever Getting Back Together" שעשה זאת בשנת 2012. היא הפכה לאמן הראשון בהיסטוריה שכבש את פסגת המצעד בשנות האלפיים, שנות ה-2010 ושנות ה-2020, כמו גם האמן השני בהיסטוריה, מאחורי דולי פרטון, שהצליח לכבוש את מצעד שירי הקאנטרי עם אותו השיר, בשתי גרסאות שונות. מעבר לכך, "" כבש את פסגת מצעד השירים הדיגיטליים (שירה ה-22 של סוויפט שעשה זאת) ואת פסגת מצעד שירי הקאנטרי הדיגיטליים (שירה ה-15 של סוויפט שעשה זאת) ופסגת מצעד שירי הסטרימינג (קאנטרי). במצעד הבילבורד הוט 100 הגיע למקום ה-11 והרחיב את השיא של סוויפט כאישה עם מרבית הכניסות למצעד (129 שירים בסך הכול).
קרדיטים וצוות
הקרדיטים לקוחים מטיידל.
NXT TakeOver: Orlando
NXT TakeOver: Orlando היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-1 באפריל 2017, באולם אמווי סנטר שבאורלנדו, פלורידה וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-14 בסדרת אירועי NXT TakeOver.
רקע
האירוע כלל חמישה קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה השני של NXT בשנת 2017.
קרבות מקדימים
האירוע נפתח עם הקרב של SAnitY (אלכסנדר וולף, אריק יאנג, קיליאן דיין וניקי קרוס) נגד טיי דילינג'ר, רובי ריוט, רודריק סטרונג וקסיוס אונו (שהחליף את נו ויי חוסה) בקרב רביעיות מעורב. דיין ביצע על דילינג'ר את מהלך ה-Ulster Plantation בשביל להעניק לקבוצתו את הניצחון.
בקרב השני, אליסטר בלאק התחרה נגד אנדרדה "סיין" אלמאס. בלאק ביצע את מהלך הסיום שלו, ה"מיסה השחורה" על אלמאס ולאחר מכן הצמיד אותו לניצחון.
לאחר מכן, The Authors of Pain (אקאם ורזאר) הגנו על אליפות הזוגות של NXT נגד DIY (ג'וני גרגאנו ותומאסו צ'אמפה) והריבייבל (דאש ויילדר וסקוט דוסון) בקרב הדחות זוגות משולש. אקאם ורזאר ביצעו את מהלך הסיום המשותף שלהם, "הפרק האחרון" על צ'אמפה ובכך הדיחו את DIY. לאחר מכן, אקאם ורזאר ביצעו את מהלך הסופר קוליידר על דאש ודוסון ובכך שמרו על חגורות האליפות.
בקרב הלפני אחרון, אסקה הגנה על אליפות הנשים של NXT נגד אמבר מון. הקרב הסתיים לאחר שאמבר ניסתה לבצע על אסקה את מהלך הסיום שלה, האקליפס, אך אסקה דחפה את השופט לחבלים, מה שגרם למון ליפול מהחבל העליון. לאחר מכן, אסקה השיבה בבעיטה לראשה של מון ואז הצמידה אותה לניצחון אשר גרם לה לשמור על התואר בהצלחה.
תוצאות
1 קסיוס אונו החליף את נו ויי חוסה, שלא היה כשיר לקרב בשל תקיפה של קבוצת SAnitY.
רודי פאנקו
רודי פאנקו (באנגלית: Rudy Pankow; נולד ב-12 באוגוסט 1998) הוא שחקן קולנוע וטלוויזיה אמריקאי. הוא ידוע בתפקידו כג'יי ג'יי מייבנק בסדרת הדרמה של נטפליקס "חופים של סודות", לצד צ'ייס סטוקס, מדלין קליין, מדיסון ביילי ואוסטין נורת'.
ביוגרפיה
רודי פאנקו נולד בשנת 1998 וגדל בקטצ'יקן שבאלסקה. אביו, אנדרו, הוא רופא, ואמו עקרת בית. יש לו שני אחים, אלק והנינג. הוא למד בבית ספר מקומי בו שיחק כדורגל. במקור שקל פאנקו ללמוד בבית ספר לבישול, אך בחר להיות שחקן.
הוא נרשם לאולפני מייקל וולסון כדי לשפר את כישורי המשחק שלו. לאחר סיום קורס המשחק, החל לשחק בתיאטרון כדי לצבור ניסיון נוסף. בתקופת עבודתו בתיאטרון שיחק בתפקידים במחזות "מפצח האגוזים", "מרי פופינס" ו"אוליבר טוויסט".
קריירה
פאנקו ידוע בעיקר בזכות תפקידו בתפקיד ג'יי ג'יי מייבנק ב"חופים של סודות". בנוסף לסדרה הפופולרית "חופים של סודות", שיחק פאנקו בפרק בסדרה "הפוליטיקאי". הוא הופיע גם בפרקים של סדרות טלוויזיה, בהן "Acting for a Cause", "Solve, and Sunny" ו-"Family Cult". בקולנוע שיחק במספר סרטים קצרים במהלך השנים האחרונות, בהם "11:47", "Not Me" ו-"Last Summer".
בשנת 2020 שיחק בתפקיד ראשי בסרט הקולנוע "Space Waves".
בשנת 2022 שיחק בסרט הקולנוע "אנצ'רטד".
צ'אסווה נסופוואה
צ'אסווה נסופוואה (באנגלית: Chaswe Nsofwa; 22 באוקטובר 1978 בזמביה - 29 באוגוסט 2007 בבאר שבע, ישראל) היה כדורגלן זמבי ששיחק בעמדת החלוץ.
קריירת מועדונים
נסופוואה נולד בזמביה וגדל במחלקת הנוער של זנאקו, מועדון כדורגל זמבי. בשנת 1999 החל לשחק בקבוצה הבוגרת של המועדון, ובעונת זכה איתו באליפות זמביה ובגביע הזמבי. לאחר מכן עבר לקריליה סובייטוב סמרה מליגת העל הרוסית, בה ערך 2 הופעות. בין היתר שיחק גם בקבוצת המילואים של המועדון. בעונת חזר נסופוואה לזנאקו, ובעונה הבאה שיחק בגרין בופאלוס, מועדון זמבי נוסף, וגם איתו זכה בגביע הזמבי. בין השנים 2005 ו-2007 שיחק נסופוואה בטלקום מלזיה המלזית.
בחודש אוגוסט 2007 הגיע נסופוואה לתקופת התרשמות בהפועל באר שבע, והבקיע שני שערים בשתי הופעות בגביע הטוטו, מה שהוביל להחתמתו במועדון, ששיחק בליגה הלאומית. ב-25 באוגוסט 2007 ערך נסופוואה את הופעת הבכורה שלו בליגה הלאומית, כששיחק 90 דקות והבקיע שני שערים במשחק נגד הכח עמידר רמת גן.
מותו
ב-29 באוגוסט 2007 לקה נסופוואה באי-ספיקת לב ומת במהלך משחק אימון נגד מכבי באר שבע באצטדיון וסרמיל. לאחר 40 דקות הוא הובא למרכז הרפואי האוניברסיטאי סורוקה, בו נקבע מותו באופן רשמי. ב-6 בספטמבר 2007 נשרפה גופתו של נסופוואה בזמביה. פרדריק צ'ילובה, נשיא זמביה בעבר, נכח בטקס יחד עם מספר שחקני נבחרת זמביה. הפועל באר שבע הפסיקה את השימוש בחולצה מספר 6 כאות הנצחה.
במהלך עונת 2017/18, במשחק האליפות של הפועל באר שבע מול מכבי תל אביב, הגיעו אשתו ובנו של נסופוואה לביקור באצטדיון טרנר. טיסתם מומנה מגיוס כספים של אוהדי הקבוצה.
קריירה בינלאומית
נסופוואה ערך 33 הופעות בנבחרת זמביה, בהן הבקיע 9 שערים. הוא היה חלק מסגל הנבחרת בגביע אפריקה לאומות 2002.
דניאל מזגיש
דניאל מזגיש (בצרפתית: Daniel Mesguich; נולד ב-15 ביולי 1952 באלג'יר) הוא שחקן, במאי ומורה לתיאטרון יהודי-צרפתי, יליד אלג'יריה, פעיל בתחום התיאטרון, הקולנוע ומופעי האופרה. כיהן כמנהל הקונסרווטואר הלאומי לאמנויות הבמה בפריז בשנים 2007–2013.
ילדות וצעירות
דניאל מזגיש נולד (ב-1952) וגדל באלג'יר. בהמשך החל מ-1966 למד תיאטרון בקונסרבטואר האזורי במרסיי בכיתתה של אירן למברטון. הוא המשיך את לימודיו בפריז: במשך שנתיים (1970–1971) למד פילוסופיה באוניברסיטת פריז 3 – סורבון החדשה (בזמנו בבניין סאנסייה) והחל משנת 1970 בקונסרבטואר הלאומי הגבוה לאמנויות הבמה, בו היה תלמידם של אנטואן ויטז ושל פייר דבוש.
פעילותו בתחום התיאטרון
בהתחלת הקריירה שלו כשחקן גילם מזגיש תפקידים גדולים של צעירים כמו המלט (1977) או מכאיל פלאטונוב (1983). מיד עם תום לימודיו הקים להקה משלו, "תיאטרון הראי" (Théâtre du Miroir) במסגרתו פתח גם קורס למשחק. עשר שנים מאוחר יותר, בשנת 1983 לפי הזמנתו של ז'אן-פייר מיקל, התחיל ללמד בקונסרבטואר כפרופסור הצעיר ביותר בקמפוס. החל מאוקטובר 2007 ועד 2013 כיהן כמנהל הקונסרבטואר. מתוקף תפקיד זה הנהיג קורס ל"חשיבה תיאטרונית", פתח קורסים לתיאטרון באנגלית והנהיג השתלמויות בבתי ספר לתיאטרון בחו"ל. התבקש לנהל כיתות אמן ברחבי העולם, באקדמיה לתיאטרון בבייג'ינג, באוניברסיטת פרינסטון, במונטריי (מקסיקו), בבודפשט וכו'. היצרה על הוראת התיאטרון באוניברסיטת ניו יורק, אוניברסיטת הרווארד, אוניברסיטת אוקספורד, אוניברסיטת בוגוטה ובמקומות אחרים.
עם תלמידיו נמנים השחקנים רישאר אנקונינה, ז'רום אנז'ה, גיום גאליאן, דומיניק פרו, סנדרין קיברלן, ונסאן פרז, פיליפ טורטון.
מזגיש ביים כמאה הצגות תיאטרון, ובנוסף כ־15 מופעי אופרה, בצרפת ובחו"ל - בבריסל, פראג, בודפשט, מוסקבה, לייפציג, סיאול, ברזוויל, בולוניה, בייג'ינג (למשל באופרה של בייג'ינג).
הוא ניהל שני מוסדות לאומיים למופעי תיאטרון – את תיאטרון "ז'ראר פיליפ" בסן דני (1988-1986) ואת התיאטרון הלאומי בליל, טורקואן ואזור הצפון/פה דה קאלה, שבזמנו נקרא תיאטרון המטפורה 1988–1995), ו"תיאטרון הצפון". בהמשך ניהל להקה שנקרא "מירואר אה מטאפור" ("ראי ומטאפורה"). ביים בארמון האפיפיורים באביניון בימי פטיבל אביניון בשנת 1981 ועל במות חשובות בצרפת (כמו הקומדי פראנסז, תיאטרון שאיו).
דניאל מזגיש השתתף תכופות כקריין במופעי ספרות, כמו "מרטון המלים" בטולוז, הבנקטים של לגראס, ובמופעי מוזיקה לצדם של בריז'יט אנגרר, סו פארק, ז'אן-אפלאם באווזה, הלן גרימו או תחת שרביטם של מנצחים כמו קורט מזור, ז'אן-קלוד מלגואר, פיליפ בנדר. יחד עם הפסנתרן סיריל יובה הוציא סי.די המוקדש למלודרמה.
פעילותו כשחקן קולנוע וטלוויזיה
אחרי שקנה שם בעולם התיאטרון התחיל מזגיש להופיע גם בסרטי קולנוע, בעידוד השחקנית מרי-פראנס פיזייה. לקח חלק בכמה סרטים של פרנסואה טריפו – למשל התפקיד גזאווייה בסרט "אהבה במנוסה (1978), ובסרטים של מישל דוויל. גילם אחר כך את נפוליאון הראשון בסדרת הטלוויזיה "ז'וזפין".לצידה של רומי שניידר שיחק בסרט "אשת הבנקאי" ויחד עם איזבל אג'אני בסרט "רביעייה" (1981) של הבמאי ג'יימס אייבורי. בשנות ה-80 פחתה פעילותו הקולנועית. בשנת 1998 בלט בתפקיד החשוב של הלוטננט קודן (Coudein) בדרמה ההיסטורית "רפסודת מדוזה" (1998) ובשנת 2003 בטרגיקומדיה היהודית צרפתית-בלגית "הטנגו של בני רשבסקי" בבימויו של סאם גרברסקי. בשנת 2001 השתתף בתפקיד המלך לואי השלושה עשר, לצידה של קתרין דנב בסרט ההוליוודי "המוסקטר".
חיים אישיים
דניאל מזגיש נשוי לדניאל ברטלמי (Danielle Barthélémy), מורה לספרות ואשת תיאטרון, מנהלת ודרמטורגית, הידועה כ"דני" מזגיש. לזוג 4 ילדים, בהם שרה מזגיש (ילידת 1975) והשחקן ויליאם מזגיש (יליד 1972).
מבחר תפקידים בקולנוע
מזגיש שיחק בכ-40 סרטי קולנוע וטלוויזיה.
יחסי מלאווי–צ'ילה
יחסי מלאווי–צ'ילה הם יחסי החוץ בין צ'ילה ומלאווי.
קווארנה
קווארנה (בבולגרית: Каварна) היא עיר נמל לחוף הדרום המערבי של הים השחור בשטח מחוז דובריץ' שבחבל דרום דוברוג'ה בבולגריה. העיר שוכנת 64 קילומטרים צפונית-מזרחית לוארנה ו-49 קילומטרים מבירת המחוז דובריץ'.
היסטוריה
התיישבות אנושית מאורגנת באזור מתוארכת לתקופת הברונזה המאוחרת, עידן הממלכה התראקית ובמקום הוקם יישוב שנקרא קְרוֹאוּנוֹי. בהמשך, הפך היישוב חלק מפרובינציה רומית, כאשר במהלך המאה ה-1 לפנה"ס נחרב ברעידת אדמה וקרס אל תוך הים השחור. העיר נבנתה מחדש ועברה לחזקת האימפריה הביזנטית. במהלך המאה ה-7 נכבש האזור על ידי שבטים סלאבים ופרוטו-בולגארים בהנהגת אספרוך, אשר הוו את הבסיס להקמת האימפריה הבולגרית הראשונה והעיר הביזנטית הוחרבה והועלתה באש.
היישוב התפתח מחדש כמה עשרות שנים מאוחר יותר תחת השם קָארְבוּנָה. קיים תיעוד בפורטולאנו לנמל שפעל בעיר במהלך המאה ה-14. השם קווארנה מופיע לראשונה בתעודות עות'מאניות מהמאה ה-17 ומניחים שזהו יישוב חדש, אשר צמח על בסמיכות לחורבות קודמו שלא שרד את כיבושו ב-1397, במהלך נפילת האימפריה הבולגרית השנייה לידי האימפריה העות'מאנית. עד למאה ה-19 פעל במקום נמל מסחרי שדרכו יוצאה חיטה. במהלך המלחמה העות'מאנית-רוסית (1877–1878) שוחררה העיר לאחר קרבות דמים בין תושביה הבולגרים והגגאוזים למיליציית הבאשי בוזוק המוסלמית צ'רקסית ובהמשך, הפכה מכוח חוזה סן סטפנו חלק מנסיכות בולגריה.